text: [{"text_idx": "#000001", "text": "b. Sa gitna ng mga faultline"}, {"text_idx": "#000002", "text": "Kahiusa nato ang mga katawhan sa Mindanao ug isip katawhang Pilipinhon, nagkahiusa sa pagtuo nga nanawagan alang sa hustisya ug integridad asa kinaiyahan.\nKusganon natong gisupak, hugot nga gihimaraot ug gibabagan kining Proyektong Pagmina sa Tampakan nga giduso sa Sagittarius Mines Inc.(SMI), kansang dugokang tagdumala mao ang Alcantara Group of Companies.\nAng Tampakan Mining Project usa ka higanteng proyekto nga labihan kadako ang mahimong epekto. Ang SMI Tampakan molangkob og 4 ka mga utlanang pangprobinsya, unom (6) ka tinubdan/agosan sa tubig ug duha ka dagkong suba, diin:"}, {"text_idx": "#000003", "text": "Halos 10,000 ka ektaryang kalasangan ang mahapay, 50% niini bukas ug saradong mga silunganang lasang. Ang paga-kubkobon dunay 800 ka metrong giladmon, 2.5 ka kilometrong gilapdon ug 3 ka kilometrong gilay-on."}, {"text_idx": "#000004", "text": "1000 ka pamilya ang mapalagpot gikan sa ilang mga kom,unidad, 5000 ka tawo ang mabalhin ug pinuy- anan, lakip mga kababayen-an ug mga kabataan."}, {"text_idx": "#000005", "text": "LABING MENOS 5000 ka mag-uuma nga nag- ugmad sa mga irigasyon nagasalig sa mga tinubdan sa tubig dinha sa FMA para sa ilang pagtikad og mga maayong yutang pang- uma."}, {"text_idx": "#000006", "text": "500 ka ektarya matabunan og mga basurang bato nga kontaminado\u2019g daghang arsenic ug mosangpot gayod sa pagpa-agos og aksido. Ang nahisgutang proyekto naghapa sa lugar nga daling bisitahog linog (\u201cgeological fautlines\u201d) ug ingon man sa nagkanit-kanit nga mga dili-aktibong bulkan sulod sa 12 ka kilometrong erya sa Mt. Matutum nga usa ka aktibong bulkan.\nDili ta gustong mahitabo pag-usab ang kadaot nga gidulot sa Marcopper: nangamatay nga mga salog ug sapa, grabeng pagmabaw ug pagkapuno sa hilo sa Calancan Bay, makadaot nga mineral naglutawlutaw sa dugo sa mga bata, mga umahan nga nasanapan og mga hugaw o basura gikan sa minahan sukad pa sa halos 25 ka tuig na ug hangtod karon.."}, {"text_idx": "#000007", "text": "Kon ang mga basura (tailings) sa minahan ginatambak, o nag-opereyt na ang \u201copen pit\u201d, unsang mga sapa ang mamatay? Makasugakod ba ang Sarangani Bay paghupot og usa ka power station ug\nusa ka filter plant nga mohaw-as sa tubig sa \u201cmine concentrate\u201d?"}, {"text_idx": "#000008", "text": "Kon ang tubig nga gamiton sa pag-opereyt sa minahan mokabat og 908 litro matag segundo,unsang mga salog ang mahubsan ug pila ka ektaryang umahan ang mapurnada?"}, {"text_idx": "#000009", "text": "Kon maupaw ang kalasangan, asa man mopaingon ang katawhan? Unsaon nila pagpakabuhi kon ang ang ilang pangabuhian anaa man sa lasang ug sa kasapaan? Pila ka matang sa hayop ug tanom ang hayan mangahanaw?"}, {"text_idx": "#000010", "text": "Unsaon man kaha sa taga-Mindanao pagsagubang sa epekto sa mga katalagman ug magpabiling mapiskayon kon ang sistemang pang-ekolohiya mahimo na unyang huyang? Ang pagmina mao ang nakahimog labing daghang linog nga hinimoag- tawo sa tibuok kalibotan.\nNiadtong 2016, ang permit sa SMI gIkanselar sa kanhing Sekretaryo Gina Lopez sa DENR (Department of Environment and Natural Reources. Miingon siya nga dili gyud unta angayng isyuhan og environmental compliance certificate (ECC) tungod sa mga seryosong iregularidad."}, {"text_idx": "#000011", "text": "a) Ang proyekto sa pusod ng mga ilog"}, {"text_idx": "#000012", "text": "Niadtong 2019, ang opisina sa Presidente miusab pagtugyan ning maong ECC. Nganong gibalik pag-isyu ang ECC nga gikanselar na? Ug unya, nasulbad ba ang mga isyu sa iregularidad ?"}, {"text_idx": "#000013", "text": "Ning tuig 2020, nasayran nato nga ang kontrata sa Tampakan Mining Project gilugwayan og dugang nga 12 ka tuig. Ang Financial and Technical Assistance\nAgreement/FTAA mi-expire na niadtong miaging Marso 2020. Pihong \u201cgi-aprobahan\u201d kining 12 ka tuig nga ekstensiyon niadtong 2016 ni Leo L. Jasareno nga Director sa Geosciences Bureau sa DENR sa miaging adminstrasyon."}, {"text_idx": "#000014", "text": "Apan dili kaha gihimo kining maong iregularidad sa likod ni Presidene Duterte kinsa makadaghan nagbutyag nga ang proteksiyon sa katawhang Pilipinhon ug kinaiyahan DILI IKOMPROMISO sulod sa iyang termino?"}, {"text_idx": "#000015", "text": "O kaha si Presidente Duterte mismo misugot ning 12-ka-tuig nga ekstensiyon\na) Ang proyekto sa pusod ng mga ilog"}, {"text_idx": "#000016", "text": "b) Sa gitna ng mga faultline"}, {"text_idx": "#000017", "text": "pinaagi sa pagpakahilom? Gitugotan niya ang usa ka proyekto nga nagbutang sa peligro sa tibuok Mindanao, sa labong kalasangan, kasapaan, mabungahong mga umahan, ang mga katungod sa mga B\u2019laan ug ang pangabuhian sa 200,000 ka mag-uuma para lang motunhay ang interes sa mga langyaw? O ang labi pang salawayon, para sa pribadong interes sa iyang mga kasangga sa politika nga kakonsabo sa mga langyaw sa negosyo? Kon ugaling dili man, wala bay mga timailhan sa dili-maayong-binuhatan sa gobyerno dinhi niining pagpabalik sa Tampakan mines?"}, {"text_idx": "#000018", "text": "Karong Oktubre, nga Buwan sa mga Lumad, ang nasayran sa publiko nga mga katungod sa tribu \u201cgitanyag\u201d sa NCIP (NationalCommission on IndigenousPeoples) ngadto sa SMI Tampakan pinaagi sa CP (Certification Precondition) nga gi-isyu niadtong miaging Septiiembre 19. Ang NCIP mao man unta ang gitugyanan sa pag protektar sa mga katungod sa mga katawhang Lumad. Gibalita kining maong lakang sa NCIP human ang Koronadal City Regional Trial Court naghukom niadtong Oktubre 12 nga nahiayon sa Konstitusyon ang pagdili sa \u201copen-pit mining\u201d dinha sa South Cotabato."}, {"text_idx": "#000019", "text": "Unsaon man pagpamatuod sa gobyerno nga matarong ang mga aksiyon niini?\nAng pagpakahilom ni DENR Secretaryo Roy Cimatu makabungog nga pagtugot."}, {"text_idx": "#000020", "text": "Ang pagpakahilom ni Presidente Duterte usa ka kapakyasan sa pagprotektar sa Mindanao ug mga katawhan niini."}, {"text_idx": "#000021", "text": "Ang pagpakahilom nagakahuloga\u2019g PAGTANGDO. Pagtangdo sa dakong kadaot nga nagpahipi:"}, {"text_idx": "#000022", "text": "Ang nag-umido nga pagkagusbat sa mga kultura ug katawhan labinang mga B\u2019laan;"}, {"text_idx": "#000023", "text": "Ang sumbalik sa pagkawala sa mga lasang sa Mindanao ta;liwaa sa climate change o kausaban sa klima;"}, {"text_idx": "#000024", "text": "Ang nagkagrabeng krisis sa tubig sa Mindanao;"}, {"text_idx": "#000025", "text": "Ang nagapadayon nga pag-antos sa katawhan, labina ang mga mag-uuma, kababayen-an ug kabataan sa Mindanao."}, {"text_idx": "#000026", "text": "Ang mga dautang sangputanan masinati dili lang sa Tampakan ug tibuok isla sa Mindanao\u2014nga may kalagmitang mahinabo sulod sa 2000 ka tuig. Sanglit ang Mindanao mao man ang food basket\u201d sa nasod, usa ka nasudnong krisis sa pagkaon taliwaa sa pandemya nag-ungaw nga mahitabo."}, {"text_idx": "#000028", "text": "Tamdon ang pagdili (bawal) sa \u201copen-pit mining\u201dsa South Cotabato ug panigurohon ang kaluwas ug kahilwas sa mga katawhan ug kalikopan sa tanang probinsiya."}, {"text_idx": "#000030", "text": "Panigurohon nga magtambayayong ang nasudnon ug lokal nga gobyerno sa mga prayoridad kabahin sa mga palisiya sa pagmina ug sa gitakdang programa sa kinaiyahan sa kinatibuk-an."}, {"text_idx": "#000032", "text": "Uban sa atong kabatan-onan ug mga batan-ong lider hugot natong bantayan ug sutaon labina karong nagkaduol ang eleksiyon \u2013 ang mga timailhan sa matuod ug sinserong liderato kalabot sa pag-amping sa"}, {"text_idx": "#000033", "text": "Nagkabugkos kita alang sa Mindanao ug alang sa katawhang Pilipinhon.\nPatalinghogan ta ang tiyabaw sa planetang Yuta ug ang tiyabaw sa mga kabos labina sa Mindanao: Oya Mindanao."}, {"text_idx": "#000034", "text": "Nakig-ambit kita sa mga tingog sa atong mga igsuon, mga ginikanan ug mga kabataan sa Mindanao."}, {"text_idx": "#000036", "text": "President of Ateneo de Davao University"}, {"text_idx": "#000038", "text": "Archbishop Emeritus of Cagayan de Oro"}, {"text_idx": "#000042", "text": "Trust the newest logistics player to deliverTrust the newest logistics player to deliver7 Tips on How to Declutter Your Home7 Tips on How to Declutter Your HomeAboitizPower provides mental healthcare for its employeesAboitizPower provides mental healthcare for its employeesfoodpanda holds party for delivery partnersfoodpanda holds party for delivery partnersMAPU\u0301A MALAYAN COLLEGES MINDANAO: Toward building future-ready and resilient learnersMAPU\u0301A MALAYAN COLLEGES MINDANAO: Toward building future-ready and resilient learners"}, {"text_idx": "#000043", "text": "Enjoy this blog? Please spread the word :)"}]